რეხი

რეხი, რეხა — ისტორიული დასახლება შიდა ქართლში, ლეხურის ხეობაში, თანამედროვე სოფ. საკორინთლოს (კასპის მუნიციპალიტეტი) ტერიტორიაზე.

წყაროებში პირველად იხსენიება „მატიანე ქართლისაში“ (XI საუკუნე). 842 წელს აქ გაიმართა მუჰამედ იბნ ხალიდის და ბაგრატ კურაპალატის ბრძოლა თბილისის ამირა საჰაკის წინააღმდეგ. რეხი იხსენიება XIV და XVI-XVIII საუკუნეების არაერთ ისტორიულ საბუთში. ეკუთვნოდა საამილახვროს. ვახუშტი ბატონიშვილის მიხედვით რეხი დაბაა. მის აღმოსავლეთით მდებარეობდა მონასტერი ქვაბისმანი. XVIII საუკუნეში ლეკების ხშირი თავდასხმების გამო დაცლილი რეხი ქსნის ხეობიდან გადმოსულმა კორინთელებმა დაიკავეს და ამ ადგილს საკორინთლო უწოდეს.

ამავე სახელწოდების სოფლები დასტურდება მეჯუდის ხეობასა (რეხა) და თრიალეთში (რეხა).

ლიტერატურა

 მაკალათია ს., ლეხურის ხეობა, თბ., 1964. — გვ. 42.

კატეგორია:შიდა ქართლის მხარის ისტორიული სოფლები